ཤ་ཝ་རཱི་ལ་རྣམ་སྣང་། བེ་ཏཱ་ལཱི་དང་ཙཎྜཱ་ལཱི་ལ་རིན་ཆེན་འབྱུང་ལྡན། གྷསྨ་རཱི་དང་གཡུང་མོ་ལ་འོད་དཔག་ཏུ་མེད་པས་དབུར་བརྒྱན་པར་བསམས་ལ། ཨོཾ་སརྦ་ཏ་ཐཱ་ག་ཏ་ཨ་བྷི་ཥེ་ཀ་ཏ་བཛྲ་སྭ་བྷཱ་ཝ་ཨཱཏྨ་ཀོ྅་ཧཾ། ཞེས་བརྗོད་དེ་(ཞ¡¡+དབང་བསྐུར་བ་དེ་) བརྟན་པར་བྱའོ། ། དེ་ལྟར་ན་དབང་བསྐུར་བ་ཡང་ཆུ་ཡིན་ལ་མི་བསྐྱོད་པ་ཡང་ཆུ་རྣམ་པར་དག་པ་(ཞ¡¡-རྣམ་པར་དག་པ་)ཡིན་པའི་ཕྱིར། དབང་བསྐུར་བ་མི་བསྐྱོད་པའི་ཡན་ལག་ཅེས་བྱ་བ་ཡིན་ནོ། ། དེ་ནས་(ཞ¡¡+མདུན་དུ་)བདུད་རྩི་དངོས་སུ་འབྱོར་རམ་མ་འབྱོར་ན་བསམས་ལ། གཏོར་མ་བཞིན་བྱིན་གྱིས་བརླབས་ལ། ལྷ་དགུའི་ལྗགས་ལ་བདུད་རྩི་མྱོང་བར་བསམ་ཞིང་། ཨོཾ་སརྦ་ཏ་ཐཱ་ག་ཏ་ཨ་མྲྀ་ཏ་སྭ་ད་བཛྲ་སྭ་བྷཱ་ཝ་ཨཱཏྨ་ཀོ྅་ཧཾ། ཞེས་བརྗོད་པས་བྱིན་གྱིས་བརླབས་ཏེ། བདུད་རྩི་མྱང་བ་ཡང་ལྕེའི་གནས་སུ་མྱངས་ལ། འོད་དཔག་ཏུ་མེད་པའང་གསུང་ཡིན་པའི་ཕྱིར། བདུད་རྩི་མྱང་བ་འོད་དཔག་ཏུ་མེད་པའི་ཡན་ལག་ཅེས་བྱ་བ་ཡིན་ནོ། ། དེ་ནས་ཐུགས་ཀ་ནས་སྤྲུལ་པའི་ལྷ་མོ་བརྒྱད་ཀྱིས་མཆོད་པས་མཆོད་ལ། (ལུ¡¡མྱང་བ་འོད་དཔག་ཏུ་མེད་པའི་ཡན་ལག་ནི། གཙོ་བོའི་མདུན་དུ་ཡཾ་ལས་རླུང་། རཾ་ལས་མེ། ཨ་ལས་ཐོད་པ། དེར་ཨ་ལས་ཟླ་བ། དེའི་སྟེང་དུ་ཨཱ་ལི་གཡོན་བསྐོར་ཀཱ་ལི་གཡས་བསྐཽར། དེའི་དབུས་སུ་ཤར་ནས་དབུས་ཀྱི་བར་དུ། གོཀུ། ད། ཧ། ན་ལས་བ་གླང་། ཁྱི། རྟ། གླང་པོ་ཆེ། མིའི་ཤ་སྟེ༑ དེ་རྣམས་རེ་རེའི་སྟེང་དུ་ཡང་ཤར་ནས་དབུས་ཀྱི་བར་དུ། བྷྲུྃ་ཨཾ་ཛིཾ་ཁཾ་ཧཱུྃ་ལས་བདུད་རྩི་ལྔ་ལྔ་བསམ་མོ༑ ༑ཤ་དང་བདུད་རྩི་རེ་རེའི་སྟེང་དུ། བྷྲུྃ་ཨཾ་ཛིཾ་་ཁཾ་ཧཱུྃ་རེ་རེ་བསམ། དེ་མེ་ལོང་ལྟ་བུ་ལ་སོགས་པ་ཡེ་ཤེས་ལྔར་མོས་པ་བྱ། དེའི་སྟེང་དུ་རཾ་ལས་ཉི་མའི་དཀྱིལ་འཁོར་འོག་ཏུཨོཾ་དཀར་པོ་མགོ་ཐུར་ལྟས། ཉི་མའི་སྟེང་དུ་ཧཱུྃ་ལས་རྡོ་རྗེ་ལྟེ་བ་ལ་ཧཱུྃ་གིས་མཚན་པ། ཧཱུྃ་ལས་འོད་ཐུར་དུ་འཕྲོས་ནས་རླུང་གི་བ་དན་ལ་ཕོགབདན་གཡོས་པས་རླུང་བསྐྱཽད། དེས་མེ་སྦར། དེས་ཤ་ལྔ་བདུད་རྩི་ལྔ་བཀོལ་ཏེ་འོད་དུ་ཞུ། དེའི་རླངས་པ་སྟེང་དུ་འོད་ཟེར་གྱི་ཚུལ་དུ་འཕྲོས་ཏེ་ཨོཾ་ལ་ཕོག་པས་ཨོཾ་ལས་བདུད་རྩིའི་རྒྱུན་འཛག་པར་མོས། ཡང་རླངས་པ་དེ་སྟེང་གི་རྡོ་རྗེའི་ཧཱུྃ་ལ་འཕོག་པས་ཧཱུྃ་ལས་ཀྱང་བདུད་རྩིའི་རྒྱུན་བབས། རྡོ་རྗེའི་ལྟེ་བའི་ཧཱུྃ་ལས་ཀྱང་འོད་འཕྲོས་པས་ཕྱོགས་བཅུའི་འཇིག་རྟེན་གྱི་ཁམས་ཐམས་ཅད་ཁྱབ་ཏེ། དེ་བཞིན་གཤེགས་པ་རྣམས་ཀྱི་ཐུགས་ཡང་དག་པའི་ཡེ་ཤེས་ཀྱི་བདུད་རྩི་སྤྱན་དྲངས་པ་དེ་ཧེ་རུ་ཀ་ཞལ་གཅིག་ཕྱག་གཉིས་པའི་རྣམ་པར་བྱོན་ནས་རྡོ་རྗེ་ལྟེ་བའི་ཧཱུྃ་ལ་ཐིམ་པས། རྡོ་རྗེ་བརྗིད་དང་ལྡན་པར་གྱུར་ནས་ཉི་མ་དང་། ཨོཾ་དང་བཅས་པ་འོག་ཏུ་ལྷུང་སྟེ༑ བཀྲུག་ཅིང་ཞུ་བ་ལས་སྔར་གྱི་བདུད་རྩི་དང་གཉིས་སུ་མེད་པར་གྱུར་ཏེ། བདུད་རྩི་དེ་དཀར་ལ་སྔོ་བའི་མདངས་ཆགས་པ་ཁ་དོག་དང་དྲི་དང་རོ་དང་ནུས་པ་ཕུན་སུམ་ཚོགས་པར་གྱུར་ཏེ། བདུད་རྩི་དེ་ཚ་བའི་ངད་ཡལ་ནས་ཅུང་ཟད་བསིལ་བར་གྱུར་པར་བསམས་ལ། ཨོཾ་ཨཱཿཧཱུྃ་ཧ་ཧོ་ཧྲི། ཞེས་བརྗོད་པས་བྱིན་གྱིས་བརླབ་བོ༑ ༑ དེ་ན་ལྷ་ཐམས་ཅད་ཡང་ན་གཙོ་བོའི་ལྗགས་ལ་སྦུ་གུ་ནས་འབྲས་ཙམ་དེའི་འོད་ཟེར་གྱིས་བདུད་རྩི་དྲངས་ནས་གསོལ་བར་བསམས་ལ། )ཨོཾ་སརྦ་ཏ་ཐཱ་ག་ཏ་པཱུ་ཛ་(ལུཨ་མྲྀ་ཏ་ས་ཏ་)བཛྲ་སྭ་བྷཱ་ཝ་ཨཱཏྨ་ཀོ྅་ཧཾ། ཞེས་བརྗོད་པས་བྱིན་གྱིས་བརླབས་ཏེ། མཆོད་པ་ཡང་ (ལུ¡¡བརྟན་པར་བྱའོ། ། བདུད་རྩི་མྱང་བ་ནི་གསུང་གི་གནས་མགྲིན་པའི་གནས་སུ་མྱང་ལ། འོད་དཔག་མེད་ཀྱང་གསུང་རྣམ་པར་དག་པ་ཡིན་པས་བདུད་རྩི་མྱང་བ་འོད་དཔག་ཏུ་མེད་པའི་ཡན་ལག་ཞེས་བྱའོ། ། དེ་ནས་མཆོད་པ་དོན་ཡོད་གྲུབ་པའི་ཡན་ལག་ནི།  གཙོ་བོའི་ཐུགས་ཀ་ནས་ལྷ་མོ་བརྒྱད་སྤྲོས་ལ་ཕྱི་ནང་གསང་བ་དེ་ཁོ་ན་ཉིད་ཀྱི་མཆོད་པས་མཆོད་དེ། ཨོཾ་སརྦ་ཏ་ཐཱ་ག་ཏ་པཱུ་ཛ་བཛྲ་སྭ་བྷཱ་ཝ་ཨཱཏྨ་ཀོ྅་ཧཾ། ཞེས་བརྗོད་པས་བྱིན་གྱིས་བརླབས་ཏེ་བརྟན་པར་བྱའོ། ། མཆོད་པ་ནི་ལུས་ངག་ཡིད་གསུམ་གྱི་ལས་སུ་བྱ་བའི་)ཕྲིན་ལས་ཡིན་ལ་དོན་ཡོད་གྲུབ་པའང་ཕྲིན་ལས་ཡིན་པའི་ཕྱིར་མཆོད་པ་དོན་ཡོད་གྲུབ་པའི་ཡན་ལག་ཅེས་བྱ་བ་ཡིན་ནོ། ། (ལུ+དེ་ནས་བསྟོད་པ་རིན་ཆེན་འབྱུང་ལྡན་གྱི་ཡན་ལག་ལ་ནི། )ཡང་ལྷ་མོ་དེ་དག་གིས་བདག་དང་དཀྱིལ་འཁོར་(ཞ+པ་)དེ་དག་ཐམས་ཅད་ལ་མཆོད་པར་བསམས་ཏེ། ཁྱོད་ནི་རྣལ་འབྱོར་མ་ཚོགས་ཡོངས་སུ་བསྐོར༑ ཁྱོད་ནི་ཉིད་ཀྱི་ཐུགས་ཀྱི་མཆོག་བརྙེས་པ། ཁྱོད་ཀྱིས་རྒྱུ་དང་མི་རྒྱུའི་འགྲོ་བ་ཀུན་བརྒྱན་ཏེ། ། སྙིང་རྗེའི་ཐུགས་ཀྱིས་སེམས་ཅན་སད་མཛད་པ། ། སྒྱུ་མའི་སྤྲོས་པས་སྙིང་རྗེ་བསྒྲུབ་པའི་ཡིད། ། ཧེ་རུ་ཀ་དཔལ་རྡོ་རྗེ་ཡིད་ཀྱིས་དགེས། ། ཨོཾསརྦ་ཏ་ཐཱ་ག་ཏ་སྟུ་ཏི་བཛྲ་སྭ་བྷཱ་ཝ་ཨཱཏྨ་ཀོ྅་ཧཾ། ཞེས་བརྗོད་དེ་བྱིན་གྱིས་བརླབས་ཏེ་བསྟོད་པ་ཡང་ཡོན་ཏན་ཡིན་ལ། རིན་ཆེན་འབྱུང་ལྡན་ཡང་ཡོན་ཏན་ཡིན་པའི་ཕྱིར་བསྟོད་པ་རིན་ཆེན་འབྱུང་ལྡན་གྱི་ཡན་ལག་ཅེས་བྱ་བ་ཡིན་ནོ། ། དེ་ནས་བསྐྱེད་པའི་རིམ་པའི་རྗེས་ལ། རྫོགས་པའི་རིམ་པ་འཁོར་ལོ་བཞི་ལ་བརྟེན་པའི་ཙནྜཱ་ལཱི་ལ་སོགས་པ་(ཞ¡¡ལུ¡¡-ལ་སོགས་པ་)བསྒོམ་པར་བྱ་སྟེ། (ཞདྲན་པ་ཙམ་བྱའོ། ། )སྔར་བཤད་པའི་འཁོར་ལོ་བཞི་གསལ་གདབ། དེ་ལ་བརྟེན་པའི་རྩ་གསུམ་ཡང་གསལ་གདབ། དེ་ནས་འོག་རླུང་བསྐྱོད་པས་སུམ་མདོའི་མེ་སྦར། དེ་ལྟེ་བའི་ཨྃ་འབར། མེ་དེ་གཡས་རོ་མ་ནས་ཡར་སོང་ནས་སྙིང་ག་དང་མགྲིན་པའི་ཡིག་འབྲུ་བསྲེགས། སྤྱི་གཙུག་གི་ཧྃ་ལ་ཕོག་སྟེ་ཧྃ་ཞུ་བའི་བྱང་ཆུབ་ཀྱི་སེམས་གཡོན་རྐྱང་མ་ནས་བབ། མགྲིན་པ་དང་སྙིང་གའི་ཡིག་འབྲུ་རྣམས་སླར་གསོས་ཏེ་སྔར་བཞིན་རྒྱས་པར་བྱས། དེ་བཞིན་དུ་བྱོན་ནས་ལྟེ་བའི་ཨྃ་ལ་ཕོགཨྃ་ལས་མེ་གློག་གི་ཟེར་མ་བརྒྱ་སྟོང་གི་ཚད་དང་མཉམ་པ་དབུ་མ་ནས་ཡར་སོང་ནས། སྙིང་གའི་ཧཱུྃ་དང་མགྲིན་པའི་ཨོཾ་བཅོམ། སྤྱི་གཙུག་གི་ཧྃ་ལ་ཕོགདེ་ཞུ་བའི་བྱང་ཆུབ་ཀྱི་སེམས་ཀྱི་ཐིག་ལེ་མུ་ཏིག་གི་ཕྲེང་བའམ། འོ་མའི་རྒྱུན་ལྟར་འབབ་པས། འཛག་པའི་སྟོབས་ཇེ་ཆེ་ཇེ་ཆེར་ལྟེ་བའི་སྟེང་ངམ། ལྟེ་བ་བས་སོར་བཞི་ཙམ་གྱིས་མཐོ་བར་འབར་འཛག་ལ་བློ་གཏད་ལ། དམིགས་པ་དེ་དང་རླུང་ཁ་སྦྱོར་ཅི་རིགས་པར་བསྒོམ། འཁོར་ལོ་བཞི་ལ་བརྟེན་པའི་རྫོགས་རིམ་མདོར་བསྡུས་པའོ། (ཞ-སྔར་བཤད་་་་་་་བསྡུས་པའོ། )། མཉམ་པར་བཞག་པའི་རྣལ་འབྱོར་རོ། ། དེ་ནས་མཉམ་པ་ལས་ལྡང་བའི་རྣལ་འབྱོར་(ལུ-རྣལ་འབྱོར་)བྱེད་པར་འདོད་ན། ཐོག་མར་དག་པ་རྗེས་སུ་དྲན་པར་བྱ་སྟེ། སྙིང་རྗེའི་སྤྱན་ནི་དམར་པོ་ལ། ། བྱམས་པའི་ཐུགས་ལ་ཡན་ལག་གནག། བསྡུ་བའི་དངོས་པོ་བཞི་ཡིས་ནི། ། ཞབས་ནི་རྣམ་པ་བཞི་ཞེས་བརྗོད། ། ཞལ་བརྒྱད་རྣམ་པར་ཐར་པ་བརྒྱད༑ ༑ ཕྱག་ནི་སྟོང་པ་བཅུ་དྲུག་ཉིད། ། གུག་སྐྱེད་ཀྱི་ནི་སངས་རྒྱས་ལྔ། ། གདུག་པ་འདུལ་ཕྱིར་ཁྲོ་བོ་ཉིད། ། ཅེས་བྱ་བ་དང་། ཕྱག་རྒྱ་ལྔའི་(ལུསངས་རྒྱས་ལྔ་ ཡི་)རྒྱས་བཤད། སྤྱི་བོའི་འཁོར་ལོ་མི་བསྐྱོད་པ། ། རྣ་ཆའི་བདག་ཉིད་འོད་དཔག་མེད༑ ༑མགུལ་གྱི་ཕྲེང་བ་རིན་ཆེན་བདག། ལག་གདུབ་རྣམ་པར་སྣང་མཛད་དེ། ། སྐ་རགས་ལ་ནི་དོན་ཡོད་གནས། ། ཡན་ལག་ཀུན་ལ་རྡོར་འཛིན་མགོན། ། ཞེས་བྱ་བ་དང་། གློ་དང་དབུགས་དང་དེ་བཞིན་སྨྱོ། ཁོང་སྐེམས་མཛེ་དང་བི་ཛི་ཀ། མཆིན་པ་མཆེར་པའི་ནད་རྣམས་ལ། ། གླང་པོ་ལ་སོགས་རིམ་ཤེས་བྱ། ། ས་ནི་དང་པོ་ནོར་འཛིན་མཐར། ། དབང་ཕྱུག་བརྒྱད་ནི་སྩོལ་བར་མཛད། ། ཅེས་བྱ་བས་ལྷའི་རྣམ་པར་དག་པ་དང་། ཡང་གཟུགས་ཕུང་རྡོ་རྗེ་མ་ཡིན་ཏེ། ། ཚོར་བ་ལ་ནི་དཀར་མོ་བརྗོད། ། འདུ་ཤེས་ཆུ་ཡི་རྣལ་འབྱོར་མ། ། འདུ་བྱེད་རྡོ་རྗེ་མཁའ་འགྲོ་མ༑ ༑རྣམ་ཤེས་ཕུང་པོའི་ཚུལ་གྱིས་ནི། ། བདག་མེད་རྣལ་འབྱོར་མ་གནས་སོ། ། ཤ་ནི་པུཀྐ་སཱི་ཞེས་བརྗོད། ། དེ་བཞིན་ཁྲག་ནི་རི་ཁྲོད་མ། ། གདོལ་པ་མོ་ནི་ཁུ་བར་བརྗོད༑ ༑གཡུང་མོ་རྐང་དང་ཚིལ་བུ་སྟེ། ། པགས་པ་བྱང་ཆུབ་ཡན་ལག་བདུན། ། རུས་པ་བདེན་པ་བཞི་པོ་ཉིད། ། ས་ནི་པུཀྐ་སཱི་ཞེས་བརྗོད། ། དེ་བཞིན་ཆུ་ནི་རི་ཁྲོད་མ། ། མེ་ཡི་ཁམས་ནི་གདོལ་པ་མོ། ། རླུང་གི་ཁམས་ནི་གཡུང་མོ་ཉིད། ། ཞེ་སྡང་ཞེས་བཤད་རྡོ་རྗེ་མ། ། སེར་སྣ་གསང་བའི་དཀར་མོ་ཉིད། ། འདོད་ཆགས་ཆུ་ཡི་རྣལ་འབྱོར་མ། ། ཕྲག་དོག་རྡོ་རྗེ་མཁའ་འགྲོ་མ། ། གཏི་མུག་དེ་བཞིན་རྡོ་རྗེར་བཤད༑ ༑མིག་ལ་གཏི་མུག་རྡོ་རྗེ་མ། ། རྣ་བར་ཞེ་སྡང་རྡོ་རྗེ་མ། ། སྣ་ལ་སེར་སྣ་མ་ཞེས་བཤད(ཞ¡¡ལུ¡¡རྡོ་རྗེ་མ)། ཁ་ལ་འདོད་ཆགས་རྡོ་རྗེ་མ། ། ལུས་ལ་ཕྲག་དོག་རྡོ་རྗེ་མ། ། ཡིད་ལ་བདག་མེད་རྣལ་འབྱོར་མ། ། གཟུགས་ལ་གཽ་རཱིར་རྟག་ཏུ་བཤད། ། སྒྲ་ཡི་ཆ་ལ་ཆོམ་རྐུན་མ། ། དྲི་ཡི་ཆ་ལ་རོ་ལངས་མ། ། རོ་ལ་གྷསྨ་རི་རབ་གྲགས། ། རེག་ལ་ས་སྤྱོད་མ་ཞེས་བརྗོད། ། ཆོས་ཀྱི་དབྱིངས་ལ་མཁའ་སྤྱོད་མ། ། ཞེས་བརྗོད་དེ། རྣལ་འབྱོར་མའི་ཕུང་པོ་དང་། ཁམས་དང་། སྐྱེ་མཆེད་ཀྱི་རྣམ་པར་དག་པ་དྲན་པར་བྱའོ། ། མཉམ་པར་བཞག་པའི་རྗེས་ཀྱི་དཀྱིལ་འཁོར་གྱི་འཁོར་ལོ་བསྡུ་བ་ནི། སྔར་གྱི་བསྟོད་པའི་རྗེས་ལ་བསྡུས་ཀྱང་བཏུབ༑ རྫོགས་པའི་རིམ་པ་བསྒོམས་(ཞབསྒོམ་)པའི་རྗེས་ལ་བསྡུས་ཀྱང་བཏུབ༑ དག་པ་དྲན་པའི་རྗེས་ལ་བསྡུས་ཀྱང་བཏུབ་སྟེ། གོང་ལྟར་ཡང་(ལུ¡¡-ཡང་)བསྡུ་བའི་རིམ་པ་ནི། གཙོ་བོའི་ཐུགས་ཀའི་ཧཱུྃ་ལས་འོད་ཟེར་འཕྲོས་པས་ཁམས་གསུམ་སྣོད་བཅུད་སྲུང་བའི་འཁོར་ལོ་དང་དུར་ཁྲོད་(ལུ¡¡+བརྒྱད་)ལ་བསྡུ༑ དེ་(ཞ¡¡ལུ¡¡+ཀ་ཡང་)གཞལ་ཡས་ཁང་ལ་བསྡུ། དེ་ལྷ་མོ་བརྒྱད་ལ་བསྡུ། དེ་ཞལ་བརྒྱད་དམ་ཐུགས་ཀའི་ཧཱུྃ་གང་རུང་(ཞ¡¡-གང་རུང་)ལ་བསྡུས་ལ། གཙོ་བོ་ཡབ་ཡུམ་གྱི་ང་རྒྱལ་གྱིས་རྫོགས་རིམ་བསྒོམ་པའོ། ། (ཞ¡¡ལུ¡¡འམ། )དེ་ཟིན་ནས་དག་པ་རྗེས་སུ་དྲན་པ་བསྒོམ་པའམ། དེ་ཡང་ཟིན་ནས་བཟླས་པའི་རྣལ་འབྱོར་ལ་འཇུག་པར་བྱའོ། ། (ལུདེ་ཟིན་ནས་བསྡུས་ལ་བཟླས་པའི་རྣལ་འབྱོར་བྱ་བ་ནི། བཟླས་པའི་དུས་སུ་ཡུམ་གྱི་ཐུགས་ཁའི་ཨཾ་ལས་སྔགས་ཀྱི་ཕྲེང་བ་བྱུང་སྟེ། ཡུམ་གྱི་ཞལ་ནས་འཐོན་ཡབ་ཀྱི་ཞལ་དུ་ཞུགས་སྐུའི་དབྱིབས་བརྒྱུད། རྡོ་རྗེའི་ལམ་ནས་བྱུང་ནས། ཡུམ་གྱི་པདྨར་ཞུགས། སྐུའི་དབྱིབས་བརྒྱུད་དེ་ཡང་ཡུམ་གྱི་ཞལ་ནས་བྱུང་བར་བསྒོམ་ཞིང་། དེ་ལྟར་རྒྱུན་མི་ཆད་པར་འཁོར་བ་ལ་དམིགས་ལ་བཟླའོ། ། དེའང་ཞི་བ་ལ་དཀར་པོ། རྒྱས་པ་ལ་སེར་པོ། དབང་ལ་དམར་པོ། དྲག་པོ་ལ་ནག་པོ་སྒོམས༑ དེ་ལ་རང་བཞིན་རྒྱུན་གྱི་བཟླས་པ་ཐམས་ཅད་དཀར་པོར་བྱ། དབང་གི་བསྙེན་པ་བྱེད་ན་དམར་པོར་བྱ། རབ་གནས་ཀྱི་བསྙེན་པ་བྱེད་ན་སེར་པོར་བྱ། )གང་ལྟར་ཡང་གཙོ་བོ་ཡབ་ཡུམ་ནི་ཉལ་བའི་རྣལ་འབྱོར་གྱི་བར་དུ་བསྡུ་བ་མེད་དོ། ། སྟན་ལས་ལྡང་བའམ། བཟླས་བརྗོད་ཟིན་པའི་རྗེས་ལ་རྡོ་རྗེའི་གླུ་བླང་བ་དང་། སྨོན་ལམ་རྣམ་པར་དག་པ་བཏབ་ལ། ཁ་ཟས་སམ་སྤྱོད་ལམ་གྱི་རྣལ་འབྱོར་ལ་འཇུག་པར་བྱའོ། ། མངོན་པར་རྟོགས་པ་ལྷག་མ་རྣམས་ནི་མངོན་པར་རྟོགས་པ་རྒྱས་པ་རྗེ་བླ་མས་མཛད་པའི་ཡི་གེ་རྒྱས་པའི་སྟེང་དུ་རྟོགས་པར་བྱའོ། ། (ཞ¡¡ལུ¡¡-མངོན་པར་་་་་་་པར་བྱའོ། ། )མངོན་པར་རྟོགས་པ་འབྲིང་དུ་བྱ་བ་ཡན་ལག་དྲུག་གི་རྣལ་འབྱོར་ཞེས་བྱ་བའོ། ། རྫོགས་སོ། ། ། །༄༅། ། འདིར་འདི་ལྟར་རྟོགས་པར་བྱ་སྟེ། མངོན་པར་རྟོགས་པ་རྒྱས་པ་ནི་རྣལ་འབྱོར་གྱི་དབང་ཕྱུག་ཆེན་པོ་པདྨ་བཛྲའི་དགོངས་པ་དང་ཚུལ་མཚུངས་པ་ཡིན་མོད་ཀྱི། འོན་ཀྱང་མི་འདྲ་བའི་ཁྱད་པར་ནི་འདིར་དབང་གི་དུས་སུ་རྒྱན་དྲུག་གི་དག་པ་དྲན་པ་ལ་སོགས་པ་དབང་གི་མཐར་ཐུག་རྣམས་དྲན་པར་བྱ་བ་དང་། མཚོ་སྐྱེས་ན་མེད་པའི་སྐུ་གསུང་ཐུགས་བྱིན་གྱིས་བརླབ་པ་དང་། བཟླས་པ་རྗེས་སྤྱོད་ཀྱི་རྣལ་འབྱོར་དུ་བྱེད་པ་དང་། མཚོ་སྐྱེས་ལ་གནས་པ་བཞིས་འཆིང་བ་ལས། འདིར་མི་འཆིང་བར་བསྐྱེད་རྫོགས་གཉིས་ཀྱིས་འཆིང་བར་བྱེད་པ་རྣམས་མི་འདྲ་བའི་ཁྱད་པར་ཡིན་ནོ། ། རྒྱས་པ་ལ་ཡང་འབྲིང་པོ་དང་འདྲ་བར་དབང་(ཞ¡¡+གི་) རྗེས་ལ་དག་པ་རྗེས་སུ་དྲན་པ་དང་། བཟླས་པ་རྗེས་སྤྱོད་ལ་བྱེད་པ་ལ་སོགས་པ་བྱས་ན་བདེ་བས་དེ་ལྟར་བྱས་པ་ལ་ཡང་འགལ་བ་མེད་དོ། ། ཞེས་གསུང་ངོ་། ། མངོན་པར་རྟོགས་པ་འབྲིང་པོ་འདི་ནི་སློབ་དཔོན་ཌོཾ་བི་ཧེ་རུ་ཀའི་དགོངས་པ་དང་ཚུལ་མཚུངས་པ་ཡིན་མོད་ཀྱི། འོན་ཀྱང་མི་འདྲ་བའི་ཁྱད་པར་ནི། བསོད་ནམས་ཀྱི་ཚོགས་བསགས་པ་ཡན་ལག་བདུན་གྱི་སྐབས་དང་། ཡེ་ཤེས་ཀྱི་འཁོར་ལོའི་(ཞ¡¡ལོར་དགུག་གཞུག་བྱ་བའི་)སྔོན་དུ་སྐྱེ་མཆེད་དང་སྐུ་གསུང་ཐུགས་བྱིན་གྱིས་བརླབ་པ་དང་། ཡེ་ཤེས་པའི་སྔོན་དུ་(ཞ+སྣོད་)བཅུད་སྦྱང་བ་དང་། དབང་གི་སྐབས་སུ་རྒྱན་དྲུག་གི་དག་པ་ལ་སོགས་པའི་དབང་གི་མཐར་ཐུག་རྒྱས་པར་དྲན་པ་དང་། དེ་རྣམས་མི་འདྲ་བའི་ཁྱད་པར་རྣམས་ཡིན་ནོ། ། རྒྱས་འབྲིང་གཉིས་ཀྱི་མི་འདྲ་བའི་ཁྱད་པར་བསྟན་ཟིན་ཏོ། ། རྒྱས་བསྡུས་ཀུན་ལ་ལུས་ཀྱི་དཀྱིལ་འཁོར་བསྒོམ་པའི་སྐབས་ནི་བླ་མའི་ཞལ་ལས་གཟུང་བར་བྱའོ། ། མངོན་པར་རྟོགས་པའི་རིམ་པ་ཐམས་ཅད་བསྟན་ཟིན་ཏོ། ། གསང་སྔགས་འཛིན་པ་གྲགས་པ་རྒྱལ་མཚན་ལ། ། འཛིན་སྟོན་དགེ་སླཽང་རྡོ་རྗེ་ཤེས་རབ་ཀྱིས།